Á dögunum leiðréttum við rangar fréttir Ríkisútvarpsins og Stundarinnar um félagið Cape Cod FS. Eins og fram kom í tilkynningu á heimasíðu Samherja var Cape Cod FS aldrei í eigu Samherja eða tengdra félaga heldur var það í eigu starfsmannaleigunnar JPC Shipmanagement sem Samherji átti í viðskiptum við til að manna áhafnir á skipum í namibísku efnahagslögsögunni . Í ljós hefur komið að Jóhannes hefur ekki afhent nema 42% af tölvupóstum frá umræddu tímabili því í pósthólfi hans voru 44.028 tölvupóstar frá árunum 2014 - 2016 . Sú staðreynd að 58% af tölvupóstunum voru aldrei birt hlýtur að vera umhugsunarefni fyrir þá sem telja að frásögn Jóhannesar Stefánssonar sé rétt og sannleikanum samkvæm . Samherji er um þessar mundir að greina fleiri ásakanir á hendur félaginu en þær sem nefndar eru hér framar . Þessi víðtæka árás á félagið , sem staðið hefur yfir undanfarnar vikur , hefur verið enn erfiðari viðfangs en sú sem við glímdum við í Seðlabankamálinu .